Аб развіцці сістэмы дашкольнай адукацыі далажыла Галіна Бурко, начальнік аддзела адукацыі, спорту і турызму райвыканкама. Яна, прынамсі, расказала, што на Жабінкаўшчыне дзейнічаюць 12 устаноў дашкольнай адукацыі: 8 ясляў-садоў і 4 дзіцячыя сады. Пяць з іх размешчаны ў горадзе, астатнія – у аграгарадках. Дашкольныя ўстановы разлічаны на 997 выхаванцаў, а спісачны іх склад – 1168 хлопчыкаў і дзяўчынак (у горадзе – 826, у вёсках – 342). Восенню быў зачынены яслі-сад у Вежках, бо гэтую ўстанову наведвала ўсяго 7 выхаванцаў. Цяпер маленькіх падвозяць у дзіцячы сад у Крыўлянах.